**Тақырыбы:** «Сөз мерген»

**Күні:** 13.02.2016

**Сыныбы:** 5-6

**Өткізілетін жері:** акт залы

**Мақсаты:** оқушылардың білімдерін пысықтау, шешендік өнерге баулу, сөздік қорларын молайту, ойын жүйелі, еркін жеткізуге дағдыландыру, шығармашылық қабілеттерін дамыту.

**Жүргізуші:** Құрметті жиналған оқушылар, ұстаздар! Бүгінгі «Жас Ұлан» бірыңғай балалар мен жасөспірімдер ұйымының 5 жылдығына арналып отырған, «Сөз мерген» сайысына қош келдіңіздер!
Армысыздар, алқалы жұрт көз көрген,
Құралсыншы ойларыңыз інжу - маржан сөздерден.
Тіліміздің тереңдігін, байлығын да көрсетер
Алдыңызда тіл сайысы - «Сөз мерген!».

Ердің құнын екі ауыз сөзбен бітіретін де, жауласқан елдердің арасын келісімге келтіретін де, жылағанды жұбатып, күлгенді жылататын да - осы тіл. Ең ащы да - тіл, ең тәтті де - тіл. Қазақ тілі - дүние жүзіндегі бай, бейнелі тілдердің бірі. Соның ішінде мақал - мәтел үлкен орын алғандықтан бүгінгі ойын көбіне сол төңірекке арналған.
Бүгінгі – «Сөз мерген» сайысына 5- 6 сынып оқушыларынан құралған 4топ қатысады.
Беташарын додамыздың бастайық,
Көпшілікті бір серпілтіп тастайық.
Ортамызды сайыскермен толтырып,
Қошеметпен шақырайық қол соғып.

Ал енді, осы топтың қайсысы оза шабатынын, қайсысы ең алғаш боп бәйгеге жететінін бақылайтын және әділ баға беретін әділ - қазыларымызбен танысайық.

1.Тәрбие ісінің орынбасары- Болсамбекова Р.М.

2.Кітапханашы – Казбекова Б.К.

3.Қазақ тілі және әдебиет пәні мұғалімі - Бөлеген Ж.

Енді, сайысымыздың кезеңдерімен таныстырып өтейін.
**І кезең** - «Сәлем - сөздің атасы»

**ІІ кезең** - «Кім жылдам?»
**ІІІ кезең** - «Мықты болсаң, тауып көр»
**ІV кезең** - «Жүйрік болсаң, шауып көр»
**V кезең** - «Ойлы болсаң, озып көр»

Олай болса, **І кезең**«Сәлем - сөздің атасы». Әр топ өздерінің аттарын, ұрандарын, төсбелгілерін (эмблема) таныстырып өтуі керек.Жоғарғы ұпай 5 ұпай.
Сөз кезегін қатысушыларымызға береміз.Бірінші болып 5 «А»сынып оқушылары бастайды.

**ІІ кезең «Кім жылдам?»** Берілген сөздер бойынша мақал - мәтелдер айту. Әр дұрыс жауапқа 1 ұпай беріледі.

***жеті, нан, тіл, еңбек,намыс, білім, жаңбыр,ана, дос, қыз, өнер, ақыл,денсаулық, бесік,тазалық,батыр,Отан, бірлік, көл,іні,туған жер, жақсы***

**ІІІ кезең «Мықты болсаң, тауып көр».** Бұл кезеңде мықтылықтарыңды көрсетесіңдер. Бұл жерде тұрақты сөз тіркестерін тауып, мағынасын ашасыңдар.
1. Құлын, ат, тай, жылқы. (таңба басқандай)

Тайға таңба басқандай – айқын, анық
2. Жылқы, қой, түйе, сиыр.(аузынан шөп алмас)

Қой аузынан шөп алмас - момын

3. Сүйек, қаңқа, ит, қасқыр.(терісін басына қаптау) ұрысу

Ит терісін басына қаптау - ұрысу

4. Ит, төбет, күшік, қасқыр (өлген жер)

Ит өлген жер - алыс
5. Ұлдың, қыздың, ананың, әкенің (жиған жүгіндей)

Қыздың жиған жүгіндей - әсем, көрікті

6. Көз, сөз, қол, аяқ (ілмеді)

Көз ілмеді - ұйықтамады.

7. Құлақ, бет, жақ, ауыз (Асу)

Құлақ асу – тыңдау, назар аудару
8. Қолы, құлағы, мақсатқа, көзі ( Жету)
Көзі жету – анық білу
9. Қолын, білегін, бармағын, тырнағын ( Тістеді )
Бармағын тістеді – өкінді
10. Ажар, көңіл, бой, қол (Тасу)

Көңілі тасу – қуану, шаттану
11. Бауыр,су, өкпе (Жүрек)

Су жүрек-қорқақ

12. Үсті, жоғары, төбе, биік (жетті)

Төбесі көкке жетті - қуанды

**Жүргізуші:** Додаға түсіп жарыспай
Жүйріктің бағы жанар ма?
Білім мен өнер жарысып,
Тәрбие білім табар ма?!
Бұл бәйге - ойдың бәйгесі,
Кім жүйрік ойға - сол алда!

**ІV кезең «Жүйрік болсаң, шауып көр»**. Сендерге жұмбақтар жасырылады, сол жұмбақтың шешуін тауып, жауабына байланысты мақал - мәтел құрау қажет.
1. Оқтан жүйрік,
Қылыштан өткір (сөз)

Сөз тапқанға қолқа жоқ

2. Екі бала қатар тұрса да,
Бірін – бірі көрмейді. (Көз)

Көз қорқақ, қол батыр

3. Кішкентай ғана бойы бар,
Айналдырып киген тоны бар. (қой)

Ақсақ қой түстен кейін маңырайды.

4. Сары атымаунағанжергешөпшықпас. (от)

Отан оттан да ыстық

5.Жаны жоқ болса да,

Ақылды адам ісін істейді. (кітап)

Кітап білім бұлағы , білім өмір шырағы

6.Дүниеде бар екен жалғыз көзді,

Киімін үйіп тастап, күдер үзді. (ине)

Оқу - инемен құдық қазғандай

**V кезең «Ойлы болсаң, озып көр».** Бұл кезеңде берілген сөздерден мақал құрамыз.

1. Жатқан, қария, дария, ақылды, ағып.
(Ақылды қария-ағып жатқан дария)

2. Болды, бояуы, болар, сіңді, іс
(Болар іс болды,
Бояуы сіңді.)

3. Құт, қонақ, келер, келсе
(Қонақ келсе құт келер.)

4. Үйдің, жылы, туған, түтіні.
(Туған үйдің түтіні жылы)

5. Шықпас, шаңы, үні, жаяудың, жалғыздың.
(Жалғыздың үні шықпас, жаяудың шаңы шықпас)

6. Ет, міндет, те, ет, еңбек

(Еңбекет те, міндетет.)

7. Отбасынан, отандыбасталады, сүю.
(Отанды сүю отбасынан басталады)

8. Дұшпан, ақыл, дос, ашу.
(Ашу - дұшпан, ақыл – дос)

9. Еңбек ,егіз, бақыт , пен

(Еңбек пен бақыт егіз.)

10.Ойна, жарасса, атаңмен, әзілің

(Әзілің жарасса,
Атаңмен ойна.)

11.Өлшеп, жеті, кес, рет, бір

(Жеті рет өлшеп, бір рет кес)

12. Пішсең, оймақ, піш, де, ойлап

(Оймақ пішсең де,
Ойлап піш.)

**Жүргізуші:**Тілім менің - қазынам, қасиетім,
Қасиетім бар әлем бас иетін.
Тілі жоқтың түрі жоқ, түбірі жоқ,
Бола көрме, Ана тіл қасіретім – дей келе бүгінгі сайысымызды қорытындылау үшін әділ-қазылар алқасына сөз береміз.

Оқушыларды марапаттау.

Келіп тамашалағандарыңызға рахмет! Қош, сау болыңыздар!